Document ID: 32001R2163

Komisijas Regula (EK) Nr. 2163/2001
(2001. gada 7. novembris)
par tehniskajiem pasākumiem attiecībā uz kravu autopārvadājumu datu sūtīšanu statistikas vajadzībām
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Regulu (EK) Nr. 1172/98 (1998. gada 25. maijs) par statistikas pārskatiem attiecībā uz autopārvadājumiem [1], kas grozīta ar Komisijas Regulu (EK) Nr. 2691/1999 [2], un jo īpaši tās 5. panta 2. punktu un 9. pantu,
tā kā:
(1) Saskaņā ar 5. panta 2. punktu Regulā (EK) Nr. 1172/98 Komisija dalībvalstīm nosaka datu sūtīšanas kārtību.
(2) Pietiekami sīki jāprecizē formāts, kādā datus nosūta Eiropas Kopienu Statistikas birojam, lai nodrošinātu datu ātru un efektīvu apstrādi.
(3) Šī regula nemaina to mainīgo lielumu statusu, kas Regulā (EK) Nr. 1172/98 norādīti kā papildu mainīgie lielumi.
(4) Šajā regulā paredzētie pasākumi ir saskaņā ar atzinumu, ko sniegusi Statistikas programmu komiteja, kura izveidota ar Padomes Lēmumu 89/382/EEK, Euratom [3],
IR PIEŅĒMUSI ŠO REGULU.
1. pants
Komisijai (Eiropas Kopienu Statistikas birojam) nosūtāmo datu tehniskais formāts ir noteikts šīs regulas pielikumā.
Dalībvalstis izmanto šo formātu datiem, kas attiecas uz 2002. pārskata gadu un turpmākiem pārskata gadiem.
2. pants
Dalībvalstis nosūta Komisijai (Statistikas birojam) datus un metadatus, ko saskaņā ar šo regula jānosūta elektroniski, atbilstīgi Komisijas (Statistikas biroja) piedāvātajam datu apmaiņas standartam.
3. pants
Šī regula stājas spēkā 20. dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 7. novembrī

Labels: 12
8
15